પૂજાએ અમને બધાંને સાથે ઓળખાણ કરાવી. એમાં હતી ખ્યાતિ, જે પૂજાની બિલ્ડિંગની મિત્ર હતી. એ ફૅશન ડિઝાઈનર છે તો વળી પૂજાની બાજુમાં જ રહેતી પડોશણ આરતી હોમમેકર છે. સામેની બિલ્ડિંગમાં રહેતી કવિતા પ્રોફેસર છે તો વળી, પૂજાની એક કઝિન કૃતિ બૅન્કમાં જૉબ કરે છે, વગેરે વગેરે. ઈન શૉર્ટ, પાર્ટીમાં આવેલાં પૂજાનાં મિત્રમાં મોટા ભાગની વર્કિંગ વીમેન હતી. બીજી બે-ચાર સ્ત્રી જ ગૃહિણી હતી. પરિણામે વર્કિંગ વીમેન અને હોમમેકર વચ્ચે કયાંક દલીલબાજી થઈ જતી તો વળી, કયાંક એક અલગ જ પ્રકારની શાંતિ છવાઈ જતી. મજાક-મશ્કરીમાં કયાંક ટોણો પણ મરાઈ જતો તો વળી, બીજી વાર મળવાના પ્લાન્સ પણ બની રહ્યા હતા. ફોન નંબર, ઈ-મેલની આપ-લે થઈ રહી હતી. અંતે ખાઈ-પીને બધાંએ પૂજાનો બર્થ-ડે મનાવ્યો અને છૂટાં પડયાં !